{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":10,"n_cols":6,"rows_kept":10,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog Pravilnika o načinu i uvjetima određivanja zone elektroničke komunikacijske infrastrukture i druge povezane opreme, zaštitne zone i radijskog koridora te obvezama operatora, investitora radova ili građevine (ponovljeno savjetovanje)"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MARTINA DRAGIČEVIĆ","I. OPĆE ODREDBE,\nSadržaj Pravilnika","Vezano uz čl.4. i čl.5. Prijedloga pravilnika A1 Hrvatska ukazuje kako su određene obveze vođenja baza podataka već propisane \nPravilnikom o načinu i uvjetima pristupa i korištenja pristupne točke i fizičke infrastrukture unutar stambenih i poslovnih zgrada. Shodno navedenom, predlaže se obveze propisane citiranim pravilnikom uskladiti s obvezama propisanim ovim prijedlogom pravilnika, a sve kako ne bi došlo do dupliciranja obveza ili pravne nesigurnosti."]
[2,"MARTINA DRAGIČEVIĆ","I. OPĆE ODREDBE,\nSadržaj Pravilnika","A1 Hrvatska predlaže da se u pojmovnik unese i Zakon o elektroničkim komunikacijama s obzirom da se dijelovi teksta ovog pravilnika referiraju na isti."]
[3,"PETRA NAKIĆ","II. VOĐENJE EVIDENCIJE I ODRŽAVANJE ELEKTRONIČKE KOMUNIKACIJSKE MREŽE, ELEKTRONIČKE KOMUNIKACIJSKE INFRASTRUKTURE I DRUGE POVEZANE OPREME,\nObveze operatora elektroničkih komunikacijskih mreža i usluga","Telemach Hrvatska d.o.o. \n\nKomentar na članak 4. stavak 2. točku C: \nS obzirom na to da infrastrukturni operator nije vlasnik zgrade (građevine) na kojoj ima postavljenu svoju infrastrukturu, isti nije u mogućnosti imati bazu podataka o zgradi (građevini), već samo podatke o infrastrukturi koju je infrastrukturni operator postavio na tu zgradu (građevinu). Ovo pogotovo u dijelu obveze da je infrastrukturni operator dužan tu bazu ažurirati u roku od 8 dana od nastanka promjene vezane uz zgradu (građevinu). Infrastrukturi operator predmetne podatke navedene u točci C. može imati za imovinu u svom vlasništvu, stoga je potrebno izmijeniti dio čl. 4. st. 2. toč. C. na način da isti glasi: \"C. elektroničku komunikacijsku opremu koja se postavlja na građevini (antenski prihvat):\"."]
[4,"MARTINA DRAGIČEVIĆ","II. VOĐENJE EVIDENCIJE I ODRŽAVANJE ELEKTRONIČKE KOMUNIKACIJSKE MREŽE, ELEKTRONIČKE KOMUNIKACIJSKE INFRASTRUKTURE I DRUGE POVEZANE OPREME,\nObveze operatora za planiranje, projektiranje, građenje, održavanje i korištenje elektroničke komunikacijske mreže i elektroničke komunikacijske infrastrukture ","A1 Hrvatska predlaže da članak 8. stavak 1. pravilnika glasi: 1. Operatori su obvezni planirati, projektirati, postavljati, graditi, održavati i koristiti elektroničku komunikacijsku  mrežu i elektroničku komunikacijsku infrastrukturu i drugu povezanu opremu u skladu sa Zakonom, ovim Pravilnikom te drugim posebnim propisima iz područja elektroničkih komunikacija.\n\nS obzirom na to da su  ZEK i  propisi doneseni temeljem ZEK-a za elektroničku komunikacijsku infrastrukturu i drugu povezanu opremu   lex specialis  u odnosu na Zakon o gradnji i posebne propise donesene temeljem istog zakona, a što se zanemaruje u praksi,  predlažemo ih istaknuti i u ovom Pravilniku.\n\nOvo posebice iz razloga što jedinice lokalne (regionalne) samouprave u postupku donošenja dokumenata prostornog uređenja propuštaju  planirati u svojim dokumentima prostornog uređenja elektroničku komunikacijsku infrastrukturu i drugu povezanu opremu na način propisan ZEK-om. Dakle, propuštaju regulirati elektroničku komunikacijsku infrastrukturu i drugu povezanu opremu u skladu s mjerilima razvoja elektroničke komunikacijske infrastrukture i druge povezane opreme, koja se propisuju uredbom Vlade Republike Hrvatske."]
[5,"IVA CIBULIĆ BLAŽEVIĆ","V. POSTUPANJE U SLUČAJU ZAŠTITE I/ILI PREMJEŠTANJA ELEKTRONIČKE KOMUNIKACIJSKE INFRASTRUKTURE/ELEKTRONIČKIH KOMUNIKACIJSKIH VODOVA/PRIKLJUČNIH ELEKTRONIČKIH KOMUNIKACIJSKIH VODOVA,\nZaštita i/ili premještanje EKI/EKV/PEKV","Komentar Hrvatskog Telekoma d.d.:\nU čl. 18. st. 1 prijedloga novog Pravilnika navedeno je da kriterij podmirivanja troškova od strane investitora treba biti izdana „uporabna dozvola i/ili druga relevantna dokumentacija“ za izgrađenu EKI.\nPredlažemo izmjenu čl. 18. st. 1. na način da kriterij podmirivanja troškova od strane investitora bude izdana građevinska dozvola za EKI, umjesto uporabne dozvole, sukladno Zakonu o gradnji. Naime, propisivanje uporabne dozvole kao kriterija podmirenja troškova je znatno viši stupanj pravne sigurnosti od onog koji traži Zakon o gradnji. Prema Zakonu o gradnji dovoljna je građevinska dozvola (ili drugi odgovarajući pravni akt) da se izgrađena građevina smatra postojećom građevinom čime ista stječe dostatnu razinu legalnosti u prostoru te nema sankcije za uklanjanja građevine za koju je izdana građevinska dozvola bez uporabne dozvole. Također, isto je u skladu i sa ZEK-om (čl. 61. st. 4.) koji ne propisuje uporabnu dozvolu kao kriterij već propisuje uvjet da je EKI izgrađena sukladno ZEK-u i posebnim propisima. Stoga, prijedlog Pravilnika je potrebno uskladiti sa Zakonom o gradnji na način da je građevinska dozvola/drugi odgovarajući pravni akt dovoljan kriterij o kojem ovisi tko podmiruje troškove izmještanja.\n\n\nU čl. 18. prijedloga novog Pravilnika dodati novi stavak kako slijedi.\nPredlažemo propisati obvezu investitoru dostaviti infrastrukturnom operatoru bez odgode investicijsku dokumentaciju (građevinsku dozvolu, uporabnu dozvolu, snimku izvedenog stanja i dr.) nakon izvođenja radova izmještanja EKI, a kako bi infrastrukturni operator mogao pravovremeno ažurirati svoju EKI bazu u svrhu ispunjavanja svojih propisanih obveza i obavljanja djelatnosti."]
[6,"PETRA NAKIĆ","V. POSTUPANJE U SLUČAJU ZAŠTITE I/ILI PREMJEŠTANJA ELEKTRONIČKE KOMUNIKACIJSKE INFRASTRUKTURE/ELEKTRONIČKIH KOMUNIKACIJSKIH VODOVA/PRIKLJUČNIH ELEKTRONIČKIH KOMUNIKACIJSKIH VODOVA,\nZaštita i/ili premještanje EKI/EKV/PEKV","Telemach Hrvatska d.o.o. \n\nKomentar na članak 18. stavak 1.:\nOvaj prijedlog Pravilnika po prvi puta predviđa da infrastrukturnom operatoru nije potrebna uporabna dozvola da bi potvrdio legalnost svoje infrastrukture. Uvođenjem termina \"druga relevantna dokumentacija\" ostavlja se prostor za vrlo široko tumačenje što se točno smatra dokumentacijom kojom se legalnost infrastrukture dokazuje. Zbog takvog širokog tumačenja, u praktičnoj provedbi novog Pravilnika može doći do toga da se infrastrukturni operator oslobađa snošenja troškova izmještanja na teret investitora radova ili građevine, primjerice jedinica lokalne i regionalne (područne) samouprave (JLS), ali i privatnih investitora (fizičkih i pravnih osoba), a bez posjedovanja adekvatne dokumentacije potrebne za dokazivanje legalnosti infrastrukture. Za investitore bi to predstavljalo neopravdan i često vrlo značajan trošak gradnje. Osim što bi značajno povećalo trošak gradnje JLS-ovima ili drugim investitorima, ističemo da bi istovremeno pogodovalo isključivo povijesnom infrastrukturom operatoru. Na teret investitora došlo bi do izmještanja postojeće potencijalno nelegalne infrastrukture, a koja bi se onda, opet na trošak investitora, izgradila sukladno svim danas primjenjivim propisima. Time bi povijesni infrastrukturni operator na teret investitora stekao novoizgrađenu, sada legalnu, infrastrukturu. U slučaju kada je investitor JLS, moramo izraziti bojazan da bi tako povećani trošak realizacije projekata JLS-ova, mogao negativno utjecati na cijelu industriju, ako bi se novonastali troškovi nadoknađivali povećanjem nameta industriji.  \n\nSlijedom navedenog predlažemo da se jasno definira na što se odnosi \"druga relevantna dokumentacija\", i na način da je to dokumentacija koja je temeljem važećih propisa u trenutku građenja bila potrebna da bi se građevina smatrala zakonski izgrađenom i puštenom u uporabu."]
[7,"IVA CIBULIĆ BLAŽEVIĆ","V. POSTUPANJE U SLUČAJU ZAŠTITE I/ILI PREMJEŠTANJA ELEKTRONIČKE KOMUNIKACIJSKE INFRASTRUKTURE/ELEKTRONIČKIH KOMUNIKACIJSKIH VODOVA/PRIKLJUČNIH ELEKTRONIČKIH KOMUNIKACIJSKIH VODOVA,\nZahtjev za zaštitu i/ili premještanje EKI /EKV/PEKV pri izvođenju radova ili gradnje","Komentar Hrvatskog Telekoma d.d.:\n\nU čl. 19. prijedloga novog Pravilnika dodati (vratiti) odredbu o mogućnost dogovora ugovornih strana oko financiranja izmještanja. \nTrenutno važeći Pravilnik u čl. 6. st. 10. propisuje mogućnost dogovora ugovornih strana oko financiranja izmještanja neovisno o primjeni kriterija legalnosti EKI i u praksi često koristimo tu mogućnost u pregovorima s investitorom građenja. U prijedlogu novog Pravilnika ta je mogućnost brisana pa smatramo nužnim vratiti postojeću odredbu.\n\n\nU čl. 19. st. 2. prijedloga novog Pravilnika dodati novu točku d) temeljem koje će investitor biti obvezan dostaviti dokaz o opravdanosti razloga izmještanja (građevinska dozvola, glavni projekt i sl.)\nPrijedlog novog Pravilnika ne propisuje obvezu investitora na dostavljanje dokaza o opravdanosti razloga izmještanja (dokaz buduće gradnje radi koje je potrebno izmještanje EKI – građevinska dozvola, glavni projekt i sl.) pa je nužno propisati istu kako bi se dokazala potreba izmještanja EKI, odnosno izbjeglo nepotrebno trošenje resursa na nedokazanu potrebu izmještanja. \n\nU čl. 19. st. 3. novog prijedloga Pravilnika potrebno je dodati riječ „urednog“ prije teksta „zahtjeva iz prethodnog stavka“. Nadalje, rok od 15 dana u kojem je infrastrukturni operator obvezan dostaviti investitoru uporabnu dozvolu ili drugu relevantnu dokumentaciju za EKI je kratak te se predlaže rok od 60 dana. Naime, dostava ili ne dostava uporabne dozvole ili druge relevantne dokumentacije za EKI u propisanom roku presumira da je EKI sagrađena ili nije sagrađena u skladu sa ZEK-om i posebnim propisima , a što je kriterij za podjelu troškova izmještanja između investitora radova ili infrastrukturnog operatora. Kako je u RH u tijeku veći broj projekata aglomeracija, a za koje se radovi izvode preko većeg broja katastarskih čestica, potrebno je i dulje vrijeme za analizu i dostavu dokumentacije za izgrađenu EKI na svakoj pojedinoj čestici.\n\nPredlaže se brisanje čl. 19. st. 4. novog prijedloga Pravilnika koji glasi: „Infrastrukturni operator je obvezan u roku od najviše 15 dana od zaprimanja urednog zahtjeva iz stavka 3. ovog članka obavijestiti investitora radova ili građevine pisanim putem o roku izvedbe i načinu zaštite i/ili premještanju EKI/EKV/PEKV u zoni zahvata.“   Naime, u svrhu zaštite /ili premještanja EKI u većini slučajeva potrebno je izraditi glavni projekt, ishoditi posebne uvjete javnopravnih tijela i dr., a što ne ovisi samo o postupanju infrastrukturnog operatora već i o radu trećih osoba, tijela državne uprave i dr. na čije postupanje i dinamiku odrade infrastrukturni operator ne može utjecati.  Osim toga, ako je EKI sagrađena u skladu s posebnim propisima, investitor je obvezan izraditi projekt ili tehničko rješenje za premještanje i/ili zaštitu EKI stoga nije logično da se obveza dostave rokova i načinu izvedbe nameće infrastrukturnom operatoru."]